ঢাকা প্রকৌশল ও প্রযুক্তি বিশ্ববিদ্যালয়, গাজীপুর

ঢাকা প্রকৌশল ও প্রযুক্তি বিশ্ববিদ্যালয়, গাজীপুর (), সংক্ষেপে ডুয়েট নামে পরিচিত, পূর্বে বিআইটি ঢাকা নামে পরিচিত ছিল। এটি বাংলাদেশের একটি সরকারি প্রকৌশল বিশ্ববিদ্যালয়। ১৯৮০ সালে ঢাকা বিশ্ববিদ্যালয়ের প্রকৌশল অনুষদ হিসেবে ঢাকার তেজগাঁও-এ প্রতিষ্ঠিত হয়। ১৯৮১ সালে প্রতিষ্ঠানটিকে ঢাকা ইঞ্জিনিয়ারিং কলেজ নামকরণ করা হয়। ১৯৮৬ সাল থেকে ২০০৩ সাল পর্যন্ত প্রতিষ্ঠানটির নাম ছিল বাংলাদেশ ইনস্টিটিউট অব টেকনোলজি, ঢাকা। দেশে ক্রমবর্ধমান আধুনিক প্রকৌশল বিদ্যার প্রয়োজনীয়তা বিবেচনা করে এই বিশ্ববিদ্যালয় পুরকৌশল, যন্ত্রকৌশল এবং তড়িৎ কৌশল অনুষদের অধীনে নয়টি বিভিন্ন বিভাগে চার বছর মেয়াদী ব্যাচেলর ডিগ্রী প্রদান করে আসছে। বিশ্ববিদ্যালয়টি কেবল বাংলাদেশ কারিগরি শিক্ষা বোর্ড হতে পাশকৃত ডিপ্লোমা ইঞ্জিনিয়ারদের স্নাতক পর্যায়ে ভর্তির সুযোগ দেয়।

বর্তমানে ঢাকা প্রকৌশল ও প্রযুক্তি বিশ্ববিদ্যালয় চারটি অনুষদের অধীনে ১৬টি স্নাতক ও স্নাতকোত্তর ডিগ্রি এবং পিএইচডি (ডক্টর অব ফিলোসফি) প্রোগ্রাম প্রদান করে। অনুষদগুলির পাশাপাশি আরও তিনটি ইনস্টিটিউট রয়েছে, যা স্নাতকোত্তর ডিগ্রি প্রদান করে এবং গবেষণার ওপর বিশেষ গুরুত্ব দেয়। বর্তমানে বিশ্ববিদ্যালয়ে মোট ৩,৫০০-এর অধিক শিক্ষার্থী স্নাতক ও স্নাতকোত্তর পর্যায়ে অধ্যয়ন করছে। স্নাতক পর্যায়ে প্রতি বছর প্রায় ৮০০ শিক্ষার্থী ভর্তি হয়, এবং স্নাতকোত্তর পর্যায়ে (মাস্টার্স ও পিএইচডি প্রোগ্রামসহ) প্রায় ২৪০ শিক্ষার্থী ভর্তি হয়। বিশ্ববিদ্যালয়ে বর্তমানে প্রায় ৩০০ জন শিক্ষক রয়েছেন।thumb|ডুয়েটের প্রধান ফটক|কেন্দ্র
ইতিহাস

১৯৮০ সালে ১২০ জন শিক্ষার্থী নিয়ে রাজধানীর তেজগাঁও শিল্প এলাকায় কলেজ অব ইঞ্জিনিয়ারিং হিসেবে যাত্রা শুরু করে প্রতিষ্ঠানটি। সেসময় এখান থেকে সিভিল ইঞ্জিনিয়ারিং, ইলেকট্রিকাল এবং ইলেক্ট্রনিক ইঞ্জিনিয়ারিং, মেকানিকাল ইঞ্জিনিয়ারিং বিষয়ে চার বছর মেয়াদী ব্যাচেলর ডিগ্রী অর্জন করা যেতো। ১৯৮৩ সালে কলেজ অব ইঞ্জিনিয়ারিং এর নাম পরিবর্তন করে ঢাকা ইঞ্জিনিয়ারিং কলেজ (ডিইসি) নামে গাজীপুরের বর্তমান ক্যাম্পাসে স্থানান্তর করা হয়। প্রতিষ্ঠার পর থেকে সম্মুখীন হওয়া বিভিন্ন সমস্যা মোকাবেলায় ১৯৮৬ সালে সরকারের অর্ডিন্যান্সের মাধ্যমে ডিইসিকে বাংলাদেশ ইন্সটিটিউট অফ টেকনোলজি (বিআইটি) ঢাকাতে রুপান্তরিত করা হয়। সর্বশেষ ২০০৩ সালের ১ সেপ্টেম্বর ঢাকা প্রকৌশল ও প্রযুক্তি বিশ্ববিদ্যালয় নামে বিশ্ববিদ্যালয়ে রূপান্তরিত হয়। ঢাকা (1986)|center]]
সেপ্টেম্বর ২০০৩ সালে, "ঢাকা প্রকৌশল ও প্রযুক্তি বিশ্ববিদ্যালয়, গাজীপুর আইন, ২০০৩" এর মাধ্যমে বিআইটি, ঢাকা ঢাকা প্রকৌশল ও প্রযুক্তি বিশ্ববিদ্যালয়, গাজীপুর-এ রূপান্তরিত হয়। এটি অন্যান্য তিনটি প্রকৌশল বিশ্ববিদ্যালয় (চট্টগ্রাম প্রকৌশল ও প্রযুক্তি বিশ্ববিদ্যালয় (চুয়েট), খুলনা প্রকৌশল ও প্রযুক্তি বিশ্ববিদ্যালয় (কুয়েট) এবং রাজশাহী প্রকৌশল ও প্রযুক্তি বিশ্ববিদ্যালয় (রুয়েট))-এর মতো একই আইনের অধীনে পরিচালিত হয়। এই আইনের অধীনে, বিশ্ববিদ্যালয়টি গণপ্রজাতন্ত্রী বাংলাদেশ সরকারের একটি স্বায়ত্তশাসিত সংবিধিবদ্ধ সংস্থায় পরিণত হয়।

ডুয়েট তার নিকটবর্তী দ্বিতীয় ক্যাম্পাসে নতুন শিক্ষাগত সম্প্রসারণ করছে। ২০২০ সাল থেকে বিশ্ববিদ্যালয়টি একটি সম্পূর্ণ আইটি সিস্টেম প্রতিষ্ঠা করেছে, যার মধ্যে রয়েছে BdREN নেটওয়ার্ক, ডুয়েট ই-লার্নিং প্ল্যাটফর্ম, প্রতিষ্ঠানিক ইমেল, ডুয়েট গেটওয়ে এবং পে-রোল সিস্টেম, যা সহজ অনলাইন যোগাযোগ করতে সক্ষম করে এবং কার্যক্রমের দক্ষতা বৃদ্ধি করে।

ডুয়েট আউটকাম-ভিত্তিক শিক্ষা (ওবিই) মডেলে স্নাতক ও স্নাতকোত্তর প্রোগ্রাম অফার করে, যা বর্তমান ও ভবিষ্যত চাহিদা পূরণ করে। এছাড়াও, ডুয়েট জার্নাল প্রকাশ করে, যেখানে নিয়মিত গবেষণা প্রকাশিত হয়।
উপাচার্যবৃন্দ

নিম্নোক্ত ব্যক্তিবর্গ ঢাকা প্রকৌশল ও প্রযুক্তি বিশ্ববিদ্যালয়ের উপাচার্য হিসেবে দায়িত্ব পালন করেন:

* ১ম উপাচার্য (২০০৩ – ২০০৪): অধ্যাপক ড. নাসিম আহমেদ
* ২য় উপাচার্য (২০০৪ – ২০০৮): অধ্যাপক ড.-ইং. এম. আনোয়ারুল আজিম
* ৩য় উপাচার্য (২০০৮ – ২০১২): অধ্যাপক ড. মোহাম্মদ সাবদের আলী
* ৪র্থ উপাচার্য (২০১২ – ২০১৬): অধ্যাপক ড. মোহাম্মদ আলাউদ্দিন
* ৫ম উপাচার্য (২০১৬ – ২০২০): অধ্যাপক ড. মোহাম্মদ আলাউদ্দিন
* ৬ষ্ঠ উপাচার্য (২০২০ – ১১ আগস্ট ২০২৪): অধ্যাপক ড. হাবিবুর রহমান
* ৭ম উপাচার্য (২১ অক্টোবর ২০২৪-এ নিযুক্ত): অধ্যাপক ড. মোহাম্মদ জয়নাল আবেদীন
উপ-উপাচার্যবৃন্দ

* ১ম প্রো ভাইস চ্যান্সেলর (২০২১ - ১৪ আগস্ট ২০২৪): অধ্যাপক আবদুর রশীদ
* ২য় প্রো ভাইস চ্যান্সেলর (২১ অক্টোবর ২০২৪ তারিখে নিযুক্ত): অধ্যাপক আরেফিন কাউসার
শিক্ষার্থী কল্যাণ পরিচালক

* ড. উৎপল কুমার দাস, পরিচালক
* ড. মো. নজরুল ইসলাম, সাবেক পরিচালক
অবস্থান

ঢাকা প্রকৌশল ও প্রযুক্তি বিশ্ববিদ্যালয় (ডুয়েট) বাংলাদেশের গাজীপুর জেলা-তে অবস্থিত। এটি ঢাকা শহর থেকে প্রায় ৪০ কিমি (২৫ মাইল) উত্তর দিকে এবং হযরত শাহজালাল আন্তর্জাতিক বিমানবন্দর থেকে প্রায় ২০ কিমি (১২ মাইল) দূরে এবং গাজীপুর শহর থেকে তিন কিলোমিটার উত্তরে ভাওয়াল গড় এলাকায় অবস্থিত। বিশ্ববিদ্যালয়টি গাজীপুরের সড়ক ও রেলপথের মাধ্যমে ঢাকা এবং দেশের অন্যান্য প্রধান শহরের সঙ্গে সহজে সংযুক্ত।
{
"type": "FeatureCollection",
"features": [
{
"type": "Feature",
"geometry": {
"type": "Point",
"coordinates": [90.418704, 24.017891]
},
"properties": {
"name": "ডুয়েট মূল ক্যাম্পাস",
"description": "ঢাকা প্রকৌশল ও প্রযুক্তি বিশ্ববিদ্যালয় (ডুয়েট)-এর মূল ক্যাম্পাস, যেখানে প্রকৌশল শিক্ষার সুবিধা রয়েছে।",
"marker-color": "#01a152",
"marker-size": "large",
"marker-symbol": "college"
}
},
{
"type": "Feature",
"geometry": {
"type": "Point",
"coordinates": [90.4221, 24.0147]
},
"properties": {
"name": "ডুয়েট দ্বিতীয় ক্যাম্পাস",
"description": "ঢাকা প্রকৌশল ও প্রযুক্তি বিশ্ববিদ্যালয় (ডুয়েট)-এর দ্বিতীয় ক্যাম্পাস, মাঝির খোলা রোড, গাজীপুরের নিকটে অবস্থিত।",
"marker-color": "#eb3730",
"marker-size": "large",
"marker-symbol": "college"
}
}
]
}


ডুয়েট দ্বিতীয় ক্যাম্পাস গাজীপুরের মাঝির খোলা রোডে, ডুয়েট মূল ক্যাম্পাসের নিকটে অবস্থিত। এটি শিক্ষার্থীদের জন্য আধুনিক সুবিধাসমৃদ্ধ। মানচিত্রে মূল ক্যাম্পাস সবুজ রঙে এবং দ্বিতীয় ক্যাম্পাস লাল রঙে হাইলাইট করা হয়েছে।
বিভাগসমূহ

ঢাকা প্রকৌশল ও প্রযুক্তি বিশ্ববিদ্যালয় (ডুয়েট) স্নাতক পর্যায়ে বিএসসি ইঞ্জিনিয়ারিং এবং স্নাতকোত্তর পর্যায়ে এমএসসি ইঞ্জিনিয়ারিং ও পিএইচডি ডিগ্রি দেওয়া হয়। শুধুমাত্র ডিপ্লোমা ইন ইঞ্জিনিয়ারিং ডিগ্রীধারীরা এই বিশ্ববিদ্যালয়ে প্রকৌশল এবং স্থাপত্যবিদ্যার বিভিন্ন শাখায় ব্যাচেলর ডিগ্রী অর্জনের জন্য ভর্তি হতে পারে। এছাড়া বাংলাদেশের নয়টি পিএইচডি ডিগ্রী প্রদানকারী বিশ্ববিদ্যালয়ের মধ্যে একটি হল ডুয়েট। বর্তমানে ডুয়েটে ৪টি অনুষদ ও ৩টি ইনস্টিটিউটের মাধ্যমে শিক্ষা ও গবেষণা কার্যক্রম পরিচালনা করে। বিশ্ববিদ্যালয়ে ১৬টি বিভাগে স্নাতক ও স্নাতকোত্তর প্রোগ্রাম চালু রয়েছে। এখানে ২৭১ জনেরও বেশি শিক্ষক, প্রায় ১৫১ জন কর্মকর্তা ও প্রায় ৩৩০ জন কর্মচারী মিলে প্রায় ৩,৫০০ শিক্ষার্থীকে সেবা প্রদান করে থাকে।
অনুষদ ও বিভাগ

* সিভিল ইঞ্জিনিয়ারিং অনুষদ
** সিভিল ইঞ্জিনিয়ারিং (সিই) বিভাগ
** আর্কিটেকচার (আর্ক) বিভাগ

* ইলেকট্রিক্যাল অ্যান্ড ইলেকট্রনিক ইঞ্জিনিয়ারিং অনুষদ
** ইলেকট্রিক্যাল অ্যান্ড ইলেকট্রনিক ইঞ্জিনিয়ারিং (ইইই) বিভাগ
** কম্পিউটার সায়েন্স অ্যান্ড ইঞ্জিনিয়ারিং (সিএসই) বিভাগ
** বায়োমেডিক্যাল ইঞ্জিনিয়ারিং (বিএমই) বিভাগ
** ইলেকট্রনিক অ্যান্ড কমিউনিকেশন ইঞ্জিনিয়ারিং (ইসিই) বিভাগ

* মেকানিক্যাল ইঞ্জিনিয়ারিং অনুষদ
** মেকানিক্যাল ইঞ্জিনিয়ারিং (এমই) বিভাগ
** টেক্সটাইল ইঞ্জিনিয়ারিং (টিই) বিভাগ
** ফুড ইঞ্জিনিয়ারিং (এফই) বিভাগ
** কেমিক্যাল ইঞ্জিনিয়ারিং (সিএইচই) বিভাগ
** ইন্ডাস্ট্রিয়াল অ্যান্ড প্রোডাকশন ইঞ্জিনিয়ারিং (আইপিই) বিভাগ
** ম্যাটেরিয়ালস অ্যান্ড মেটালার্জিক্যাল ইঞ্জিনিয়ারিং (এমএমই) বিভাগ

* বিজ্ঞান অনুষদ
** রসায়ন বিভাগ
** গণিত বিভাগ
** পদার্থবিদ্যা বিভাগ
** মানবিক ও সামাজিক বিজ্ঞান বিভাগ
আন্ডারগ্রাজুয়েট প্রোগ্রাম ও সিট সংখ্যা

* সিভিল ইঞ্জিনিয়ারিং- ১২০টি
* ইলেক্ট্রিক্যাল এন্ড ইলেক্ট্রনিকস ইঞ্জিনিয়ারিং - ১২০টি
* মেকানিক্যাল ইঞ্জিনিয়ারিং - ১২০টি
* কম্পিউটার সায়েন্স এন্ড ইঞ্জিনিয়ারিং - ১২০টি
* টেক্সটাইল ইঞ্জিনিয়ারিং - ১২০টি
* আর্কিটেকচার-৩০টি
* ইন্ডাস্ট্রিয়াল এন্ড প্রোডাকশন ইঞ্জিনিয়ারিং - ৩০টি
* কেমিক্যাল ইঞ্জিনিয়ারিং - ৩০টি
* ফুড ইঞ্জিনিয়ারিং - ৩০টি
* মেটারিয়ালস এন্ড মেটালার্জিক্যাল ইঞ্জিনিয়ারিং - ৩০টি
* বায়োমেডিকেল ইঞ্জিনিয়ারিং - ৩০টি
* ইলেকট্রনিক্স অ্যান্ড কমিউনিকেশন ইঞ্জিনিয়ারিং - ৩০টি
মোট সিট সংখ্যা=৮১০টি
ডিরেক্টরেটসমূহ

* সেন্টার ফর ক্লাইমেট চেঞ্জ অ্যান্ড সাসটেইনাবিলিটি রিসার্চ
* ইনস্টিটিউট অফ ওয়াটার অ্যান্ড এনভায়রনমেন্ট
* ইনস্টিটিউট অফ এনার্জি ইঞ্জিনিয়ারিং
* ইনস্টিটিউট অফ ইনফরমেশন অ্যান্ড কমিউনিকেশন টেকনোলজি
* কম্পিউটার সেন্টার
* রিসার্চ অ্যান্ড এক্সটেনশন
* শিক্ষার্থী কল্যাণ দপ্তর (ডিএসডব্লিউ)
* পরিকল্পনা ও উন্নয়ন দপ্তর (পিএন্ডডি)
* পরিবহন পরিচালনা
* কনসালটেন্সি, রিসার্চ অ্যান্ড টেস্টিং সার্ভিস
* শারীরিক শিক্ষা কেন্দ্র
* ইনস্টিটিউশনাল কোয়ালিটি অ্যাসুরেন্স সেল (IQAC)
পোস্টগ্র্যাজুয়েট প্রোগ্রাম

* এমএসসি ইঞ্জিনিয়ারিং ডিগ্রী – মেয়াদ: ৩ বছর
* এম.ফিল ডিগ্রী – মেয়াদ: ৪ বছর
* পিএইচডি ডিগ্রী – মেয়াদ: ৪ বছর
প্রকাশনা

* ডুয়েট জার্নাল
* ডুয়েট বুলেটিন
* ডুয়েট পাবলিকেশন
র‍্যাঙ্কিং

ঢাকা প্রকৌশল ও প্রযুক্তি বিশ্ববিদ্যালয় কিউএস এশিয়া বিশ্ববিদ্যালয় র‍্যাঙ্কিং ২০২৫ অনুযায়ী #৪৬১–৪৭০ অবস্থানে রয়েছে।
এছাড়াও এটি একই র‍্যাঙ্কিং বছরের দক্ষিণ এশিয়ার বিশ্ববিদ্যালয়গুলোর মধ্যে #১২৭ অবস্থান ধরে রেখেছে।
ছাত্র সংগঠন ও সংঘসমূহ

ঢাকা প্রকৌশল ও প্রযুক্তি বিশ্ববিদ্যালয়ে (ডুয়েট) বিভিন্ন ধরনের শিক্ষার্থী সংগঠন রয়েছে, যা শিক্ষার্থীদের দক্ষতা উন্নয়ন, গবেষণা, সাংস্কৃতিক কর্মকাণ্ড ও স্বেচ্ছাসেবামূলক কার্যক্রমে যুক্ত হতে উৎসাহিত করে।
সংগঠন

রাজনৈতিক সংগঠন, আঞ্চলিক সংগঠন এবং সব ধরনের অনিবন্ধিত সংগঠন সেপ্টেম্বর ২০২৪ থেকে নিষিদ্ধ করা হয়েছে।
শিক্ষামূলক ক্লাব

* ডুয়েট রোবোটিক্স ক্লাব (ডিআরসি)
এই ক্লাব শিক্ষার্থীদের রোবট ও প্রযুক্তি নিয়ে শেখার সুযোগ দেয়। তারা কর্মশালা, প্রতিযোগিতা ও দলগত কার্যক্রম আয়োজন করে। রোবট তৈরি ও প্রোগ্রামিং শেখার পাশাপাশি ক্লাবটি বিভিন্ন প্রতিযোগিতায় পুরস্কারও অর্জন করেছে।

* ইংলিশ ল্যাঙ্গুয়েজ ক্লাব (ইএলসি), ডুয়েট
এই ক্লাব শিক্ষার্থীদের ইংরেজি চর্চা, আত্মবিশ্বাস বৃদ্ধি ও নেতৃত্বের দক্ষতা উন্নয়নে সাহায্য করে। এখানে সদস্যরা ইংরেজি বক্তৃতা, যোগাযোগ ও নেতৃত্বের বিভিন্ন কার্যক্রমে অংশ নেন।

* ডুয়েট ডিবেটিং সোসাইটি (ডিডিএস)
ডিডিএস শিক্ষার্থীদের চিন্তা, যুক্তি ও বক্তৃতার দক্ষতা বৃদ্ধি করে। সদস্যরা বিতর্ক প্রতিযোগিতা, পাবলিক স্পিকিং অনুশীলন ও যৌক্তিক চিন্তা গড়ে তোলে।

* এএসসিই স্টুডেন্ট চ্যাপ্টার, ডুয়েট
এই ক্লাব সিভিল ইঞ্জিনিয়ারিং শিক্ষার্থীদের একত্র করে দলগত কাজ, প্রকল্প ও অভিজ্ঞ প্রকৌশলীদের কাছ থেকে শেখার সুযোগ দেয়।

* আইইইই ডুয়েট স্টুডেন্ট ব্রাঞ্চ
এই ক্লাব ইলেকট্রনিক্স ও ইঞ্জিনিয়ারিং-প্রেমী শিক্ষার্থীদের জন্য। সদস্যরা বিভিন্ন সেমিনার, কর্মশালা ও প্রযুক্তি ইভেন্টে অংশ নেন, যা তাদের পেশাগত দক্ষতা গড়ে তোলে।

* ডুয়েট কম্পিউটার সোসাইটি (ডিসিএস)
এই ক্লাব শিক্ষার্থীদের বাস্তব কম্পিউটার দক্ষতা, জটিল প্রোগ্রামিং সমস্যা সমাধান ও চাকরির প্রস্তুতিতে সহায়তা করে। তারা প্রযুক্তি প্রশিক্ষণ, ওয়ার্কশপ ও শিল্প-সংযোগমূলক কার্যক্রম আয়োজন করে।

* ডুয়েট অটোমোবাইল ক্লাব
গাড়ি ও মোটর প্রযুক্তিতে আগ্রহী শিক্ষার্থীরা এখানে একত্র হন। তারা অটোমোবাইল সম্পর্কিত সেমিনার, প্রদর্শনী ও মজার কার্যক্রম আয়োজন করে।

* ডুয়েট এনার্জি ক্লাব
এই ক্লাব শক্তি সংরক্ষণ, নবায়নযোগ্য শক্তি ও ভবিষ্যতের জ্বালানি নিয়ে আলোচনা ও গবেষণা করে।

* ডুয়েট নিউক্লিয়ার এনার্জি ক্লাব
এই ক্লাব পারমাণবিক শক্তি ও প্রযুক্তি নিয়ে শিক্ষার্থীদের আগ্রহ বাড়ায় এবং বিশেষজ্ঞদের আলোচনায় অংশ নেওয়ার সুযোগ দেয়।

* ডুয়েট ম্যাথমেটিক্স ক্লাব (ডিএমসি)
গণিতপ্রেমী শিক্ষার্থীদের জন্য এই ক্লাব। এখানে সদস্যরা গণিত প্রতিযোগিতা ও সমস্যা সমাধানের কার্যক্রমে অংশ নেন।
স্পোর্টস ক্লাব

* ডুয়েট স্পোর্টস ক্লাব (ডিএসসি)
এই ক্লাব শিক্ষার্থীদের খেলাধুলা ও শারীরিক ফিটনেসে উৎসাহ দেয়। তারা বিভিন্ন টুর্নামেন্ট ও স্পোর্টস প্রোগ্রাম আয়োজন করে।
গবেষণা ক্লাব

* ডুয়েট ক্যারিয়ার অ্যান্ড রিসার্চ ক্লাব
এই ক্লাব শিক্ষার্থীদের গবেষণা, নতুন জ্ঞান অনুসন্ধান ও ক্যারিয়ার পরিকল্পনায় সহায়তা করে।

* ডুয়েট ইনোভেশন সোসাইটি (ডিআইএস)
এই ক্লাব শিক্ষার্থীদের উদ্ভাবনী চিন্তা ও নতুন কিছু তৈরি করার অনুপ্রেরণা দেয়। তারা উদ্ভাবনী প্রতিযোগিতা ও দলগত প্রকল্প আয়োজন করে।

* ডুয়েট টেক্সটাইল ক্যারিয়ার অ্যান্ড রিসার্চ ক্লাব (ডিটিসিআরসি)
এই ক্লাব টেক্সটাইল ইঞ্জিনিয়ারিং শিক্ষার্থীদের জন্য। তারা পেশাগত পরামর্শ ও শেখার সুযোগ পায়।
সাংস্কৃতিক ও মিডিয়া ক্লাব

* সৃজনী – সাংস্কৃতিক ও সামাজিক সংগঠন
সৃজনী সংগঠন সংগীত, নাটক, চিত্রকলা ও উৎসবের মাধ্যমে সাংস্কৃতিক বৈচিত্র্য উদযাপন করে।

* ডুয়েট ড্রামা সোসাইটি
এই ক্লাব নাটক ও মঞ্চকলা ভালোবাসেন এমন শিক্ষার্থীদের জন্য। তারা নাট্যচর্চা ও প্রদর্শনী আয়োজন করে।

* ডুয়েট ফটোগ্রাফিক সোসাইটি
এই ক্লাব ফটোগ্রাফি শেখা ও সৃজনশীলতা বিকাশে সহায়তা করে। সদস্যরা তাদের ছবি প্রদর্শনীর মাধ্যমে উপস্থাপন করে।

* ডুয়েট সাহিত্য সংসদ
সৃজনীর অধীনে পরিচালিত এই সাহিত্য সাব-কমিটি ডুয়েটে সাহিত্যচর্চা বিকাশে কাজ করে। সংসদটি ক্লাসিক সাহিত্য নিয়ে নিয়মিত পোস্ট, সাপ্তাহিক পাঠসভা এবং ক্যাম্পাসে ওপেন বুকশেলফ স্থাপনের মতো উদ্যোগ পরিচালনা করে। এর লক্ষ্য পাঠসংস্কৃতি ও সাহিত্যচর্চা সক্রিয় করা।
সাংবাদিকতা ক্লাব

* ডুয়েট সাংবাদিক সমিতি (ডুসাস)
এই ক্লাব শিক্ষার্থীদের সাংবাদিকতা, লেখা ও প্রতিবেদন তৈরির অভিজ্ঞতা দেয়। তারা বিশ্ববিদ্যালয়ের খবর প্রকাশ করে।
স্বেচ্ছাসেবী ক্লাব

* স্বজন – ডুয়েট স্বেচ্ছাসেবী রক্তদাতা সংগঠন
এই সংগঠন রক্তদান কার্যক্রম আয়োজন করে এবং শিক্ষার্থীদের জীবন রক্ষায় অংশ নিতে উৎসাহিত করে।

* ডুয়েট ব্লাড ডোনেশন সোসাইটি (ডিবিডিএস)
ডিবিডিএস নিয়মিত রক্তদান কর্মসূচি আয়োজন করে এবং হাসপাতাল ও রোগীদের সহায়তা করে।
ধর্মীয় সংগঠন

* ডুয়েট দাওয়াহ ক্লাব
এই ক্লাব ইসলামী মূল্যবোধ, দয়া ও পারস্পরিক শ্রদ্ধা প্রচার করে।

* বাণী অর্চনা সংসদ (ডুয়েট)
এই ক্লাব আধ্যাত্মিক ও নৈতিক শিক্ষা চর্চার মাধ্যমে শিক্ষার্থীদের ব্যক্তিগত উন্নয়নে সহায়তা করে।
ভর্তি প্রক্রিয়া

স্নাতক প্রোগ্রাম

প্রতি বছর এই বিশ্ববিদ্যালয়ে প্রায় ৮০০ জন ছাত্রছাত্রী প্রকৌশল এবং স্থাপত্যবিদ্যায় স্নাতক ডিগ্রী অর্জনের জন্য ভর্তি হয়ে থাকে। প্রতিবছর ভর্তি পরীক্ষায় প্রায় ১৪ হাজার জন পরীক্ষার্থীদের মধ্যে মাত্র ৫% ছাত্রছাত্রী এখানে ভর্তির সুযোগ পেয়ে থাকে। এই শিক্ষাপ্রতিষ্ঠানে শিক্ষক ও শিক্ষিকার সংখ্যা প্রায় ৩০০ জন।

ডুয়েট চারটি অনুষদে ১২টি স্নাতক ডিগ্রি প্রদান করে। প্রতিটি শিক্ষাবর্ষে দুটি সেমিস্টার থাকে, অর্থাৎ প্রথম ও দ্বিতীয় সেমিস্টার। শিক্ষার্থীরা সাধারণত প্রথম বছরের দ্বিতীয় সেমিস্টার ক্লাসে ভর্তি হয়। প্রার্থীদের ১০ বছর স্কুলে পড়ার পর ইঞ্জিনিয়ারিং ব্যাকগ্রাউন্ডে ন্যূনতম চার বছরের ডিপ্লোমা শেষ করার কারণে প্রথম বর্ষের প্রথম সেমিস্টার ছাড় দেওয়া হয়েছে। নিম্নলিখিত শাখায় ডিগ্রী প্রদান করা হয়:

* ইলেকট্রিক্যাল অ্যান্ড ইলেকট্রনিক ইঞ্জিনিয়ারিং
* মেকানিক্যাল ইঞ্জিনিয়ারিং
* কম্পিউটার সায়েন্স অ্যান্ড ইঞ্জিনিয়ারিং
* টেক্সটাইল ইঞ্জিনিয়ারিং
* স্থাপত্য
* শিল্প ও উৎপাদন প্রকৌশল
* সিভিল ইঞ্জিনিয়ারিং
* উপকরণ এবং ধাতব প্রকৌশল
* কেমিক্যাল ইঞ্জিনিয়ারিং
* ফুড ইঞ্জিনিয়ারিং
* ইলেকট্রনিক্স অ্যান্ড কমিউনিকেশন ইঞ্জিনিয়ারিং
* বায়োমেডিকেল ইঞ্জিনিয়ারিং
আসন সংখ্যা

প্রকৌশলে ৪-বছরের স্নাতক ডিগ্রি প্রোগ্রাম এবং স্থাপত্যে ৫-বছরের স্নাতক ডিগ্রি প্রোগ্রামের জন্য আসন সংখ্যা নিচে দেওয়া হল:
স্নাতকোত্তর প্রোগ্রাম

ডুয়েট তার চারটি অনুষদে ১৬টি স্নাতকোত্তর ডিগ্রি অফার করে, যার মধ্যে রয়েছে মাস্টার্স (Master's degree) এবং পিএইচডি (Doctor of Philosophy) ডিগ্রি। বিশ্ববিদ্যালয়টি বিভিন্ন ক্ষেত্রে এম.এসসি. ইঞ্জ., এম.ইঞ্জ., পিএইচডি, এবং এম.ফিল. ডিগ্রি প্রদান করে।
বিভিন্ন বিভাগ দ্বারা প্রদত্ত ডিগ্রী

মাস্টার অফ সায়েন্স ইন ইঞ্জিনিয়ারিং (এম.এসসি. ইঞ্জ.) এবং মাস্টার অফ ইঞ্জিনিয়ারিং (এম.ইঞ্জ.)


মাস্টার অফ সায়েন্স (এম.এসসি.) এবং মাস্টার অফ ফিলোসফি (এম.ফিল.)


ডক্টর অফ ফিলোসফি (পিএইচডি)
বিভিন্ন ইনস্টিটিউট দ্বারা প্রদত্ত ডিগ্রী
ইনস্টিটিউট ও গবেষণা কেন্দ্র

বিশ্ববিদ্যালয়ে তিনটি ইনস্টিটিউট রয়েছে:
* ইনস্টিটিউট অফ ওয়াটার অ্যান্ড এনভায়রনমেন্ট সায়েন্সেস (আইডব্লিউই)
* ইনস্টিটিউট অফ ইনফরমেশন অ্যান্ড কমিউনিকেশন টেকনোলজি (আইআইসিটি)
* ইনস্টিটিউট অফ এনার্জি ইঞ্জিনিয়ারিং (আইইই)
ছাত্রজীবন

আবাসিক হল

ডুয়েটে সাতটি পুরুষ ও দুটি মহিলা ছাত্রাবাস রয়েছে, যার নাম:

* মুহাম্মদ কুদরত-ই-খুদা হল
* এফ আর খান হল
* শহীদ মুক্তিযোদ্ধা হল
* কাজী নজরুল ইসলাম হল
* কাজী নজরুল ইসলাম এক্সটেনশন হল
* মেরি কুরি হল
* মেরি কুরি এক্সটেনশন হল
* শহীদ তাজউদ্দীন আহমদ হল
* বিজয় ২৪ হল (২য় ক্যাম্পাস)


File:QK Hall, DUET.jpg|কিউকে হল
File:FR Khan Hall, DUET.jpg|এফ. আর. খান হল
File:KNI Hall, DUET.jpg|কেএনআই হল
File:Marie Curie Hall DUET.jpg|এমসি হল
File:Bi-24 Hall.jpg|বিজয় ২৪ হল
File:STA Hall, DUET.jpg|এসটিএ হল

ক্রীড়া সুবিধা

ডুয়েট ছাত্রদের জন্য তিনটি প্রধান খেলার মাঠ রয়েছে যার মধ্যে একটি দ্বিতীয় ক্যাম্পাসে অবস্থিত এবং একটি ছোট খেলার মাঠ, একটি বাস্কেটবল কোর্ট এবং একটি ভলিবল কোর্ট রয়েছে। ডুয়েটে খেলাধুলার মধ্যে ফুটবল, ক্রিকেট, ভলিবল, বাস্কেটবল, টেবিল টেনিস, ক্যারাম এবং ব্যাডমিন্টন খেলার সুযোগ-সুবিধা রয়েছে। ডুয়েটে প্রতিবছর আন্তঃবিভাগ এবং আন্তঃ-হল টুর্নামেন্টের আয়োজন করা হয়।
শিক্ষার্থী কমপ্লেক্স

ডুয়েট স্টুডেন্ট কমপ্লেক্স হলো একটি বহুমুখী ভবন যেখানে শিক্ষার্থীরা বিভিন্ন কার্যকলাপের জন্য একত্রিত হয়। এতে ইংলিশ ল্যাঙ্গুয়েজ ক্লাব, রোবোটিক্স ক্লাব, ডুয়েট জার্নালিস্টস অ্যাসোসিয়েশন এবং সৃজনীসহ বিভিন্ন ক্লাব-এর অফিস রয়েছে। কমপ্লেক্সে শহীদ মোস্তফা ক্যাফেটেরিয়া অবস্থিত, যেখানে শিক্ষার্থীরা খাবার ও আড্ডার সুযোগ পায়। ভবনটিতে সভা ও আলোচনার জন্য নির্দিষ্ট স্থান এবং একটি আধুনিক জিমনেসিয়াম ও রয়েছে।
কম্পিউটার সেন্টার

কম্পিউটার সেন্টার বিশ্ববিদ্যালয়ের কম্পিউটিং ও নেটওয়ার্কিং অবকাঠামো উন্নয়ন ও পরিচালনার দায়িত্বে রয়েছে। এটি বিশ্ববিদ্যালয়ের সকল অনুষদ ও বিভাগের স্নাতক এবং স্নাতকোত্তর শিক্ষাদান, শিক্ষা এবং গবেষণা কার্যক্রমে প্রয়োজনীয় আইটি সহায়তা প্রদান করে।
সমাবর্তন

* দ্বিতীয় সমাবর্তন: ২০১৮
* প্রথম সমাবর্তন: ২০১০
* প্রথম সমাবর্তন: ১৯৯৪ (বিআইটি, ঢাকা হিসেবে)
সম্মেলন এবং কর্মশালা

ডুয়েট নিয়মিত সম্মেলন এবং কর্মশালার আয়োজন করে, যা একাডেমিক বিনিময়, পেশাদার বিকাশ এবং জ্ঞান প্রচারের প্ল্যাটফর্ম হিসেবে কাজ করে।

* নেক্সট-জেনারেশন কম্পিউটিং, আইওটি এবং মেশিন লার্নিং সম্পর্কিত আন্তর্জাতিক সম্মেলন
* টেকসই প্রকৌশল উন্নয়নের আন্তর্জাতিক সম্মেলন
* রোবোটিক্স এবং অটোমেশনের উপর কর্মশালা
* মেকানিক্যাল, ম্যানুফ্যাকচারিং এবং প্রসেস ইঞ্জিনিয়ারিং-এর আন্তর্জাতিক সম্মেলন
* বৈদ্যুতিক এবং ইলেকট্রনিক ইঞ্জিনিয়ারিং-এ অগ্রগতির আন্তর্জাতিক সম্মেলন
* মেকানিক্যাল, ম্যানুফ্যাকচারিং এবং প্রসেস ইঞ্জিনিয়ারিং-এর উপর ২য় আন্তর্জাতিক সম্মেলন
* বৈদ্যুতিক এবং ইলেকট্রনিক ইঞ্জিনিয়ারিং-এ অগ্রগতির উপর তৃতীয় আন্তর্জাতিক সম্মেলন
* টেকসই উন্নয়নের জন্য সিভিল ইঞ্জিনিয়ারিং এবং আর্কিটেকচারে সাম্প্রতিক উদ্ভাবনের উপর প্রথম আন্তর্জাতিক সম্মেলন
লাইব্রেরি

ডুয়েট কেন্দ্রীয় গ্রন্থাগারে ৩৭,০০০-এর বেশি বই এবং ৩,৫০০-এর বেশি ই-বুক রয়েছে। পাঠকরা ৩.৭ মিলিয়নেরও বেশি ই-জার্নালও অ্যাক্সেস করতে পারেন। গ্রন্থাগারে ৩৩০-এর বেশি পিরিয়ডিক্যাল, ২৫০-এর বেশি ম্যাগাজিন এবং হাজার হাজার থিসিস বই সংরক্ষিত আছে। পাঠকদের জন্য পাঁচটির বেশি জনপ্রিয় দৈনিক পত্রিকা উপলব্ধ। ডুয়েট লাইব্রেরি কোহা ভিত্তিক সিস্টেম প্রদান করে যা লাইব্রেরির তথ্য বিনিময়ের জন্য MARC21/UNIMARC/Z39.50 স্ট্যান্ডার্ড প্রদান করে। যা ডুয়েট কেন্দ্রীয় গ্রন্থাগারের জন্য একটি আন্তর্জাতিক মান প্রদান করে। এছাড়াও,অফিস সময়ে প্রতি পৃষ্ঠার জন্য ৫০ পয়সা খরচে ফটোকপি সেবা পাওয়া যায়।
থাম্ব|ডুয়েট কেন্দ্রীয় গ্রন্থাগার|কেন্দ্র
মেডিকেল সেন্টার

ডুয়েট মেডিকেল সেন্টার বিশ্ববিদ্যালয় ক্যাম্পাসের গ্রন্থাগার ভবনের নিচতলায় অবস্থিত। ডুয়েট মেডিকেল সার্ভিস ডুয়েটের সকল সদস্যের জন্য স্বাস্থ্যসেবা প্রদান করে, যার মধ্যে ছাত্র, অনুষদ, কর্মচারী রয়েছে। ডাক্তার, নার্স, ফার্মাসিউটিক্যাল অফিসার এবং কারিগরি কর্মীদের মতো দক্ষ পেশাদারদের নিয়ে মেডিক্যাল টিম গঠিত, যা রোগীদের জন্য দক্ষ এবং কার্যকর সেবা নিশ্চিত করে।থাম্ব|ডুয়েট মেডিকেল সেন্টার|কেন্দ্র
পরিবহন

ডুয়েট গাজীপুর, ঢাকা শহর এবং ডুয়েট ক্যাম্পাসের সাথে পরিবহন সুবিধা পরিচালনা করে, যা ছাত্র, শিক্ষক এবং কর্মীদের জন্য পরিবহন সুবিধা প্রদান করে।থাম্ব|কেন্দ্র
দ্বিতীয় ক্যাম্পাস

ঢাকা প্রকৌশল ও প্রযুক্তি বিশ্ববিদ্যালয় (ডুয়েট) দ্বিতীয় ক্যাম্পাস হল ডুয়েটে ক্রমবর্ধমান শিক্ষার্থী সংখ্যা ধারণ করার লক্ষ্যে একটি চলমান উন্নয়ন প্রকল্প। ডুয়েট মূল ক্যাম্পাসের নিকটে, গাজীপুরের মাঝির খোলা রোডে অবস্থিত এই সম্প্রসারণ উদ্যোগে আইসিটি ইনকিউবেটর ভবন, একটি একাডেমিক ভবন এবং একটি শিক্ষার্থী হল নির্মাণসহ বিভিন্ন সুবিধার নির্মাণ অন্তর্ভুক্ত রয়েছে। উন্নয়ন পরিকল্পনা বর্তমান নির্মাণ পর্যায়ের বাইরেও প্রসারিত, যার অধীনে ২০৪১ সালের মধ্যে ক্যাম্পাস আরও বড় করার একটি মাস্টার প্ল্যান রয়েছে।

এটি সম্পন্ন হলে, শিক্ষার্থীদের শিক্ষাগত চাহিদা পূরণের জন্য উন্নত সুবিধা প্রদান করবে এবং ডুয়েটের সামগ্রিক একাডেমিক উৎকর্ষতায় অবদান রাখবে। ডুয়েট প্রশাসন জানুয়ারি ২০২৫-এ দ্বিতীয় ক্যাম্পাসে একাডেমিক কার্যক্রম শুরু করেছে।

File:Entrance of Second Campus.jpg|দ্বিতীয় ক্যাম্পাসের প্রবেশদ্বার
File:ICTDUET.jpg|আইটি বিজনেস ইনকিউবেটর, ডুয়েট
File:Second Campus Academic Buildng.jpg|একাডেমিক ভবন, ডুয়েট
File:Bijoy 24 Hall.jpg|বিজয় ২৪ হল, ডুয়েট
File:Ariel views the second campus.jpg|দ্বিতীয় ক্যাম্পাসের আকাশ থেকে দৃশ্য

সমালোচনা

২০২৫ সালের ২৪ জুলাই ডুয়েট কর্তৃপক্ষ ৫ জন ছাত্রকে সমকামিতার অভিযোগে হল থেকে বহিষ্কার করে।
চিত্রশালা

ডুয়েট ক্যাম্পাসের বিভিন্ন স্থাপনা ও দৃষ্টিনন্দন স্থানসমূহ।


File:Dhaka University of Engineering Technology.jpg|ডুয়েটের প্রধান ফটক
File:Shaheed Minar, DUET.jpg|কেন্দ্রীয় শহীদ মিনার
File:Old Academic Building, DUET.jpg|পুরাতন একাডেমিক ভবন
File:Auditorium of DUET.jpg|কেন্দ্রীয় অডিটোরিয়াম
File:Central Field at DUET.jpg|কেন্দ্রীয় মাঠ
File:Mosque of DUET.jpg|ডুয়েট কেন্দ্রীয় মসজিদ
File:Textile Workshop Building DUET.jpg|টেক্সটাইল ওয়ার্কশপ ভবন
File:ICTDUET.jpg|আইটি বিজনেস ইনকিউবেটর (দ্বিতীয় ক্যাম্পাস)
File:Statue of FF.jpg|মুক্তিযোদ্ধার মূর্তি
File:Aerial View of MainCampus.jpg|ডুয়েটের বিমান চিত্র
File:New Academic and Administration Building DUET.jpg|এসএনআই একাডেমিক ও এএসএস প্রশাসনিক ভবন
File:KNI Hall DUET.jpg|কাজী নজরুল ইসলাম হল (পুরানো ও সম্প্রসারিত)
File:Aerial view of the second campus.jpg | দ্বিতীয় ক্যাম্পাসের আকাশ থেকে তোলা দৃশ্য
File:STA Field 3.jpg | এসটিএ হলের খেলার মাঠ
File:Overhead tank.jpg | ওভারহেড ট্যাঙ্ক

আরও দেখুন

* ঢাকা বিশ্ববিদ্যালয়
* বাংলাদেশ প্রকৌশল বিশ্ববিদ্যালয়
* রাজশাহী প্রকৌশল ও প্রযুক্তি বিশ্ববিদ্যালয়
* খুলনা প্রকৌশল ও প্রযুক্তি বিশ্ববিদ্যালয়
* চট্টগ্রাম প্রকৌশল ও প্রযুক্তি বিশ্ববিদ্যালয়
তথ্যসূত্র
বহিঃসংযোগ

* অফিসিয়াল ওয়েব


বিষয়শ্রেণী:বাংলাদেশের সরকারি বিশ্ববিদ্যালয়
বিষয়শ্রেণী:১৯৮০-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:গাজীপুরের শিক্ষাপ্রতিষ্ঠান
বিষয়শ্রেণী:বাংলাদেশের সরকারি প্রকৌশল বিশ্ববিদ্যালয়
বিষয়শ্রেণী:বাংলাদেশের স্থাপত্য বিশ্ববিদ্যালয়
বিষয়শ্রেণী:১৯৮০-এ বাংলাদেশে প্রতিষ্ঠিত
বিষয়শ্রেণী:গাজীপুর জেলার বিশ্ববিদ্যালয়